รอง ผบก.น.3 รับมอบน้ำใจชาว CPF ช่วยเหลือผู้ประสบอัคคีภัย
รอง ผบก.น.3 รับมอบน้ำใจชาว CPF ช่วยเหลือผู้ประสบอัคคีภัยชุมชนใกล้วัดสังฆราชา
5 ม.ค. 2561

พ.ต.อ.กัญชล อินทราราม รองผู้บังคับการตำรวจนครบาล 3 รับมอบเงินช่วยเหลือผู้ประสบอัคคีภัยชุมชนใกล้วัดสังฆราชา จาก นายวรวิทย์ เจนธนากุล รองกรรมการผู้จัดการบริหาร บริษัท เจริญโภคภัณฑ์อาหาร จำกัด (มหาชน) หรือ CPF จากการรวบรวมน้ำใจของผู้บริหารและเพื่อนพนักงานชาวซีพีเอฟจิตอาสา 
ทั้งนี้ เพื่อนำไปเป็นทุนทรัพย์ช่วยเหลือและบรรเทาความเดือนร้อน ตลอดจนแสดงความเสียใจต่อประชาชนในชุมชนใกล้วัดสังฆราชา ซ.ลาดกระบัง 3 ถ.ลาดกระบัง แขวงและเขตลาดกระบัง กรุงเทพฯ ที่ประสบเหตุเพลิงไหม้ ทำให้บ้านพักอาศัยเสียหาย 30 หลัง มีผู้ประสบภัยรวม 121 คน 
โดยสำนักงานเขตลาดกระบัง ได้เปิดศูนย์พักพิงขึ้นในบริเวณวัดสังฆราชาเพื่อให้การดูแลผู้ประสบอัคคีภัยที่ยังต้องการความช่วยเหลือในรูปแบบต่างๆอีกเป็นจำนวนมาก ณ กองบังคับการตำรวจนครบาล 3 กรุงเทพฯ เมื่อเร็วๆนี้